זאנוויל ויינברגר

זאנוויל ויינברגר (נולד ב-1995) הוא זמר חסידי-ישראלי.

 ביוגרפיה 
חיים אישיים

ויינברגר נולד בירושלים לנטע שלמה וגיטל ויינברגר, המשתייך לחסידות דושינסקיא. זאנוויל הוא הבן ה-11 להוריו. אחיו הם מיכאל - חבר מקהלת מלכות ומנהל אולפן ההקלטות .M.W, יוסי, חבר מקהלת מלכות, ויואלי, היה בעבר חבר מקהלת מלכות. בן דודו הוא הזמר משולם גרינברגר. נשוי ואב לבן.

קריירה מוזיקלית
זאנוויל החל לשיר כילד בחצר חסידות דושינסקיא, אך לא שר מחוץ לחסידות, זאת בכדי לשומרו מפני העולם החיצוני. בהיותו כבן עשרים הצטרף זאנוויל, בעקבות אחיו, מיכאל, יואלי ויוסי, למקהלת מלכות של פנחס ביכלר. עם הזמן הבחין ביכלר בכישרונו והחל להטיל עליו לשיר סולו לעיתים קרובות.

זאנוויל מופיע בעשרות אירועים בשנה של המגזר החרדי, חתונות, דינרים, אירועי סיום הש"ס ואירועי חג הגאולה. בין האירועים הגדולים שויינברגר הופיע בהם: אירועי סיום הש"ס של דרשו ביד אליהו, בהיכל ארנה בירושלים, באירוע סיום הש"ס הענק בניו ג'רזי. ובאירועי סיום הש"ס של אגודת ישראל ודגל התורה.

בשנת 2014 שר ויינברגר סולו לראשונה באירוע מייוחד לציון 15 שנות יצירה ומוזיקה ליוסי גיל, יחד עם מקהלת מלכות. זאנוויל שר את השיר "זכור שנים עשר שבטים" יחד עם מוטי ויזל ומקהלת מלכות. שיר זה הוא למעשה גם הסינגל הראשון של זאנוויל.ידיעה באתר JDN - חדשות חרדים.

בשנת 2016 הפיקה חברת לחיים הפקות אלבום סולו של ויינברגר, תחת השם "לחיים מיט זאנוויל ויינברגר", בשיתוף פעולה בולט בין ויינברגר ליוסף משה כהנא. האלבום כולל 28 שירים בביצועו, בליווי מקהלת "לחיים", הזמר אהרלה סמט ומקהלת מלכות, ובעיבוד של אלי קליין ואיצי ברי. זאנוויל שר גם באלבומים נוספים של חברת ההפקה "לחיים הפקות", בסדרת האלבומים "לחיים טיש".ראה דיסקוגרפיה. כחלק משיתוף הפעולה ביניהם לקח כהנא חלק נרחב בהפקת אלבום הבכורה של זאנוויל, מן השמים.

בשנת 2021 הוציא ויינברגר לאור את הסינגל והנה נער בוכה.והנה נער בוכה, זאנוויל ויינברגר ומקהלת מלכות, להאזנה באתר יוטיוב. הוא הוציא את השיר לאחר פטירת אביו; זאנוויל ביקש להנציח רגע שבו אחיו הקטן (שהוא ילד מיוחד) החל לבכות בעת הלוויה. השיר נכתב ביידיש והוא שואל: "כיצד אפשר להתעלם מבכי של ילד יהודי?" לבקשתו של זאנוויל, ידידו בנצי שטיין, חבר מקהלת מלכות, הלחין את השיר.בנצי שטיין בראיון למנחם טוקר בתוכנית מוצ"ש חי ברדיו קול חי.

ביולי 2021 הוציא זאנוויל לאור את אלבום הבכורה שלו, מן השמים. באלבום 12 רצועות, מלחנים של יוסי גרין, פנחס מרדכי וועבר, משולם גרינברגר, הערשי ויינברגר, הערשי רוטנברג ויוסף משה כהנא, כשעל העיבודים תזמורת פריילך: משה לאופר, יואלי דיקמן, נפתלי משה שניצלר, יהודה גלילי, אברהם גור אריה וצבי בלומנפלד. המקהלות שליוו את האלבום: מקהלת מלכות של פנחס ביכלר, מקהלתו של הרשל בריסק, יואלי הורביץ, אלי שפריי ומקהלת שירה ואֶחיו של זאנוויל, יוסי ומיכאל ויינברגר.

זאנוויל הפיק את הקליפ ותחזינה,ותחזינה, זאנוויל ויינברגר ומקהלת מלכות לצפייה באתר יוטיוב. שהוא אחד משירי האלבום, יחד עם מקהלת מלכות, בלחן של פינקי ובר ובעיבוד של משה לאופר. הקליפ מציג את העלייה לרגל ומתייחס גם לשנת השמיטה. הוא צולם בשילה הקדומה ושימש גם כסינגל שיווקי לאלבום."ותחזינה" - עולים לרגל עם זאנוויל ויינברגר ומקהלת מלכות, ידיעה באתר חב"ד אינפו. שיר נוסף ייחודי באלבום הוא השיר יתומים היינו, ששר זאנוויל לעילוי נשמת אביו, ר' נטע שלמה ויינברגר, בלחן של הרשי ויינברגר ומילים של ליפא שמלצר.

בחג הגאולה, י"ט בכסליו ה'תשפ"ב, הופיע זאנוויל יחד עם אברהם פריד במסגרת אירועי צמאה בבנייני האומה.ההופעה בשידור חוזר לצפייה באתר יוטיוב.

במהלך חורף תשפ"ד שהה בחו"ל לתקופה מסוימת. במהלך תקופה זו תקף את בנו הפעוט וירוס מקומי, דבר שהביא את הפעוט לסכנת חיים. לאחר שהבן החלים השיק (שבט ה'תשפ"ד, ינואר 2024) ויינברגר את הסינגל ברכוּ (יחד עם מקהלת מלכות), ובו הוא מבקש להודות לה' על החסדים שעשה עימו.

באדר א' ה'תשפ"ד (מרץ 2024) הוציא לאור את אלבומו השני, מטעמים, בהשתתפות מקהלת מלכות. האלבום כולל גרסאות כיסוי ל-38 שירי שבת מפורסמים, המחולקים ל-5 מחרוזות: 1. הכנה דרבה. 2. אהיים פון שול. 3. סעודת ליל שבת. 4. צפרא דשבתא. 5. רעוא דרעוין. בהפקת האלבום ובעיבודו השתתפו פנחס ביכלר, משה לאופר ויוסף משה כהנא.

דיסקוגרפיה
אלבומים
 מן השמים, 2021
 מטעמים, 2024

השתתפות באלבומים

סינגלים

ראו גם
 מקהלת מלכות

קישורים חיצוניים

 סרטונים של זאנוויל וינברגר בערוץ יוטיוב
 אהרון אטינגר, המלך של הדור החדש, מגזין קול פליי 9, ניסן ה'תשפ"א, עמוד 18 ואילך. (באתר מתמחים טופ)
 זאנוויל ויינברגר באתר JDN
 זאנוויל ויינברגר באתר קול חי
 זאנוויל ויינברגר באתר הידברות




הערות שוליים

קטגוריה:זמרים חסידיים
קטגוריה:זמרים ישראלים
קטגוריה:זמרים חסידיים ישראלים
קטגוריה:זמרים השרים בעברית
קטגוריה:זמרים השרים ביידיש
קטגוריה:חסידי דושינסקיא
קטגוריה:ישראלים שנולדו ב-1995